

เป็นภาษีที่จัดเก็บจากป้ายแสดงชื่อ  ยี่ห้อ หรือเครื่องหมายการค้าหรือโฆษณาหรือกิจการอื่น  เพื่อหารายได้ไม่ว่าจะแสดงหรือโฆษณาไว้ที่วัตถุใด ๆ ด้วยอักษร  ภาพ  หรือเครื่องหมายที่เขียน  แกะสลัก  จารึก  หรือทำให้ปรากฏด้วยวิธีอื่นๆ


1.  ป้ายที่มีอักษรไทยล้วน  คิดอัตรา 3 บาท ต่อ 500 ตารางเซนติเมตร
2.  ป้ายที่มีอักษรไทยปนกับอักษรต่างประเทศหรือปนกับภาพและหรือเครื่องหมายอื่น คิดอัตรา 20 บาท ต่อ 500 ตารางเซนติเมตร
3.  ป้ายดังต่อไปนี้  คิดอัตรา  40 บาท ต่อ 500  ตารางเซนติเมตร
   ( ป้ายที่ไม่มีอักษรไทยไม่ว่าจะมีภาพหรือเครื่องหมายใด ๆ 
     (  ป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษร ต่างประเทศ
4.  ป้ายที่คำนวณพื้นที่และประเภทของป้ายแล้วเสียภาษีต่ำกว่า  200  บาท  ให้เสียในอัตรา   200  บาท


1. เจ้าของป้ายซึ่งจะต้องเสียภาษีป้าย  ยื่นแบบแสดงรายการภาษีป้ายตั้งแต่วันที่  2  มกราคม  - 31  มีนาคม  ของทุกปี  โดยเสียเป็นรายปี  ยกเว้นภาษีป้ายที่เริ่มติดตั้งหรือแสดงในปีแรกให้ยื่นแบบแสดงรายการภาษีป้ายภายใน 15  วัน  และให้เสียภาษีป้ายตั้งแต่วันเริ่มติดตั้งหรือแสดงจนถึงสิ้นปี  และเสียภาษีป้ายเป็นรายงวด ๆ ละ     3  เดือนของปี
2.  ชำระภาษีป้ายภายใน 15  วัน  นับแต่วันที่ได้รับแจ้งการประเมินจากพนักงานเจ้าหน้าที่
3. ถ้าภาษีป้ายเกิน  3,000.- บาท จะขอผ่อนชำระเป็นสามงวด เท่า ๆ กันก็ได้  


ถ้าผู้มีหน้าที่เสียภาษีป้ายได้รับแจ้งการประเมินแล้วเห็นว่าไม่ถูกต้องให้ยื่นคำร้องอุทธรณ์ต่อพนักงานเจ้าหน้าที่  ตามแบบ ภ.ป. 4  
ภายใน  30  วัน  นับแต่วันที่ได้รับแจ้งการประเมิน


1.ไม่ยื่นแบบแสดงรายการภาษีป้ายภายในเดือนมีนาคม  หรือหลังติดตั้งป้าย 15  วัน  เสียเงินเพิ่ม 10% ของค่าภาษี
2. ยื่นแบบแสดงรายการภาษีป้ายโดยไม่ถูกต้อง ทำให้ค่าภาษีน้อยลงต้องเสียเงินเพิ่ม 10% ของค่าภาษีที่ประเมินเพิ่มเติม
3. ไม่ชำระเงินภายใน15 วัน  นับแต่วันที่ได้รับแจ้งการประเมินเสียเงินเพิ่ม 2% ต่อเดือนของค่าภาษี เศษของเดือนให้นับเป็นหนึ่งเดือน
4. ผู้ใดจงใจไม่ยื่นแบบแสดงรายการภาษีป้าย ต้องระวางโทษปรับ
    ตั้งแต่ 5,000 – 50,000 บาท
5. ผู้ใดไม่แจ้งการรับโอนป้าย ภายใน 30 วัน ตั้งแต่วันรับโอนต้องระวางโทษปรับตั้งแต่ 1,000 – 10,000 บาท
6.  ผู้ใดไม่แสดงชื่อ – ที่อยู่ เจ้าของป้ายเป็นอักษรไทยให้ชัดเจนที่มุมขวาด้านล่างของป้าย  ซึ่งติดตั้งบนอสังหาริมทรัพย์ของผู้อื่น และมีพื้นที่เกิน 2 ตารางเมตร ต้องระวางโทษปรับวันละ 100  บาท     เรียงรายวันตลอดระยะเวลาที่กระทำความผิด
7.  ผู้ใดโดยรู้อยู่แล้วหรือโดยจงใจแจ้งข้อความอันเป็นเท็จ ให้ถ้อยคำเท็จ ตอบคำถามด้วยถ้อยคำอันเป็นเท็จหรือนำพยานหลักฐานเท็จมาแสดงเพื่อหลีกเลี่ยงหรือพยายามหลีกเลี่ยงการเสียภาษีป้ายต้องระวางโทษจำคุกไม่เกิน 1 ปี  หรือปรับตั้งแต่ 5,000 – 50,000 บาท หรือทั้งจำทั้งปรับ
หมายเหตุ    เจ้าหน้าที่จาก อบต.ตะแพน  จะออกพื้นที่ให้บริการจัดเก็บภาษีทุกประเภท  ภายในเดือน ก.พ.- มี. ค  ของทุกปี  รายละเอียดจะแจ้งผ่านกำนัน / ผู้ใหญ่บ้านทุกหมู่บ้าน ให้ทราบภายหลัง

เป็นภาษีที่จัดเก็บจากโรงเรือนหรือสิ่งปลูกสร้าง และที่ดินซึ่งใช้ต่อเนื่องกับโรงเรือนและสิ่งปลูกสร้างนั้น   ได้แก่   อาคารร้านค้า  บ้านเช่า   ตึกแถว  ฯลฯ



อัตราร้อยละ 12.5  ของค่ารายปี
  

1. เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สิน (ภ.ร.ด.2) ต่อพนักงานเจ้าหน้าที่ ซึ่งทรัพย์สินนั้นตั้งอยู่ ตั้งแต่วันที่ 2  มกราคม – สิ้นเดือนกุมภาพันธ์  ของทุกปี
2.  พนักงานเจ้าหน้าที่จะออกแบบแจ้งการประเมิน (ภ.ร.ด.8)
3.  ผู้รับการประเมินต้องชำระเงินภายใน 30 วัน นับแต่วันได้รับแบบหแจ้งการประเมิน (ภ.ร.ด.8)  


หากผู้รับการประเมินไม่พอใจในการประเมิน  ให้ยื่นคำร้องขออุทธรณ์ภายใน  15 วัน  นับแต่วันที่ได้รับแบบแจ้งการประเมิน (ภ.ร.ด.8)  


1.   ผู้ใดละเลยไม่ยื่นแบบแสดงรายการ   มีความผิดโทษปรับไม่เกิน 200  บาท   และเรียกเก็บภาษีย้อนหลังได้ไม่เกิน 10 ปี
2. ผู้ใดยื่นแบบแสดงรายการไม่ถูกต้องตามความจริงต้องระวางโทษจำคุกไม่เกิน 6 เดือน ปรับไม่เกิน 500  บาท  หรือทั้งจำทั้งปรับ  และเรียกเก็บภาษีย้อนหลังได้ไม่เกิน 5 ปี
3.  ถ้าชำระค่าภาษีเกินกำหนด 30 วัน   นับแต่วันถัดจากวันที่ได้รับแจ้งการประเมิน ให้เสียเงินเพิ่ม   ดังนี้

3.1  ไม่เกิน  1 เดือน  เสียเพิ่ม 2.5 %

3.2    เกิน 1   เดือน  แต่ไม่เกิน  2 เดือน  เสียเพิ่ม  5 %


3.3    เกิน  2  เดือน  แต่ไม่เกิน  3 เดือน  เสียเพิ่ม 7.5%


3.4   เกิน  3  เดือน แต่ไม่เกิน 4   เดือน  เสียเพิ่ม  10%


3.5    เกิน 4  เดือนขึ้นไป ให้ยึดอายัด หรือขายทอดตลาด
ทรัพย์สิน โดยมิต้องขอให้ศาลสั่ง  หรือออกหมายยึด

เป็นภาษีที่จัดเก็บจากเจ้าของที่ดิน  ผู้ครอบครองที่ดิน


· เสียตามราคาปานกลางของที่ดิน  มีหลายอัตราขอทราบรายละเอียดเพิ่มเติมได้จากเจ้าหน้าที่
· ที่ดินว่างเปล่าหรือไม่ได้ทำประโยชน์จะต้องเสียภาษีเป็น 2 เท่าของอัตราภาษีปกติ


1.  ให้เจ้าของที่ดิน หรือ ผู้ครอบครองที่ดินยื่นแบบแสดงรายการที่ดิน (ภ.บ.ท.5) และชำระภาษีปีละ ครั้ง  ตั้งแต่วันที่ 2  มกราคม – สิ้นเดือนเมษายน   ของทุกปี
2.  ผู้ที่ได้รับโอนกรรมสิทธิ์ที่ดินใหม่   หรือเนื้อที่ดินเปลี่ยนแปลงให้ยื่นแบบแสดงรายการที่ดิน  (ภ.บ.ท.5)  ภายใน 30  วัน  นับแต่วันที่โอนกรรมสิทธิ์


1. ที่ดินแปลงที่เจ้าของปลูกบ้านอยู่อาศัยโดยไม่ทำการค้าหรือให้เช่าแต่อย่างใดทั้งสิ้น  ลดหย่อนได้ไม่เกิน 3 ไร่  ส่วนที่เกินต้องเสียภาษีตามอัตราที่กำหนด
2. ที่ดินที่เจ้าของปลูกให้เช่าหรือปลูกบ้านทำการค้า และได้เสียภาษีโรงเรือนและที่ดินแล้ว  จะได้รับการยกเว้นภาษีบำรุงท้องที่ในส่วนที่อาคารนั้นตั้งอยู่


1. ไม่ยื่นแบบภายในกำหนดเสียเงินเพิ่ม 10 % ของค่าภาษี
2   ยื่นรายการไม่ถูกต้อง  ค่าภาษีน้อยลงต้องเสียเงินเพิ่ม 10 % ของค่าภาษีประเมินเพิ่มเติม
3.  ชี้เขตจำนวน หรือแจ้งจำนวนเนื้อที่ดินไม่ถูกต้อง ค้าภาษีน้อยลงต้องเสียเงินเพิ่มอีก 1 เท่า  ของค่าภาษีประเมินเพิ่มเติม
4.  ชำระภาษีเกินกำหนด วันที่  30  เมษายน  ต้องเสียเงินเพิ่ม 24%  ต่อปีของค่าภาษี  เศษของเดือนให้นับเป็นหนึ่งเดือน






